Sempervivum montanum

Descrission 
A l'é na pianta ch'a viv sempre, auta da 5 a 15 cm., con gamba e feuje carnose. Le feuje basaj a son a rosëtta e le fior a l'han 10-15 pétaj reusa-porpra, nen tant fòrt e a son riunìe an partìe ëd 3-8, gròsse fin a 4 cm. për diàmetr, con jë stam con filament rossastr.

 Ambient 
Sta fior strasordinaria a chërs sle ciaplere, sle ròche, tra le pere e ij sotstrà silicos tra 1500 e 3000 m.

 Fioridura 
Da luj a agost.

 Particolarità 
A fioriss dapërtut anté l'aria a l'abia portà 'n pòch ëd tèra, dapërtut a-i sia 'l mìnim ëd l'anviron ch'a përmëtt la vita. A costa particolarità as deuv sò nòm, ma costa soa caraterìstica a lo rend ëdcò motobin fràgil, e për sòn a l'é protet.

 Arferiment bibliogràfich për chi a veul fé dj'arserche pì ancreuse 
 Sempervivum montanum L. 1753

Categorìa:Sempervivum
Categorìa:Fior ëd montagna